
Stimată Doamnă / Stimate Domnule Director General,

Camera de Comerţ şi Industrie a României are plăcerea de a vă aduce la cunoştinţă lista evenimentelor internaţionale din Europa, Asia de Sud şi de Est, Orientul Apropiat şi Mijlociu, care vor fi organizate în perioada următoare, precum şi a unor oportunităţi de afaceri, după cum urmează: 

Europa

Grecia

În perioada 12-15 noiembrie 2015 se va organiza la Centrul Internaţional Helexpo din Salonic, Expoziţia Internaţională de echipamente, mobilier şi dotări pentru hoteluri, catering, restaurante şi cafenele „HOTELIA 2015”. 

Hotelia 2015 este cel mai important eveniment dedicat industriei hoteliere şi ospitalităţii. După o revenire dinamică în 2014, târgul se extinde în acest an, inclusiv prin introducerea de noi categorii de expoziţie adaptate la nevoile actuale ale profesioniştilor care se ocupă de sectorul hotelier şi alimentaţie publică. 

Hotelia 2015 se adresează hotelierilor, arhitecţilor, decoratorilor, firmelor de construcţii şi, în general, profesioniştilor din sectoarele de alimentaţie publică. Târgul este separat în 4 secţiuni şi reprezintă singurul târg din Grecia de echipamente profesionale care are ca scop conectarea profesioniştilor din sector în vederea identificării în comun a celor mai bune soluţii în domeniu şi dezvoltarea unor acorduri de cooperare.
Expozanţii din Hotelia 2015 vor beneficia, de asemenea, de organizarea în paralel a „Târgului de Turism elen, Philoxenia 31”, punct de întâlnire pentru marile companii turistice din domeniu unde hoteluri, staţiuni şi agenţii turistice importante vor prezenta serviciile şi oferta lor.

Mai multe detalii despre eveniment şi modalităţile de participare puteţi găsi accesând pagina web:  http://hotelia.helexpo.gr/hotelia/en sau în Anexa 1 ataşată informării.

 Persoana de contact din cadrul CCIR este dl Petru Russu, Consilier Birou Relaţii Externe, tel: +4037 4 474 358 sau e-mail petru.russu@ccir.ro
Portugalia

În perioada 19-22 octombrie 2015 se va organiza în Portugalia evenimentul de afaceri “Nersant Business 2015”. Obiectivele manifestării sunt: promovarea internaţionalizării companiilor şi produselor; crearea de legături de afaceri între ţările participante; atragerea de investiţii în Portugalia; consolidarea relaţiilor comerciale între ţările participante şi stabilirea de parteneriate de afaceri pentru viitor. 

În acest context, Nersant Business 2015 îşi propune realizarea de întâlniri B2B între antreprenorii din regiunea Ribateho şi mediul de afaceri din străinătate, promovarea companiilor portugheze la nivel internaţional şi a bunurilor din regiune, informarea potenţialilor investitori cu privire la regiunea Ribateho. La acest eveniment vor participa delegaţii din 14 ţări, mai mult de 100 de participanţi din Mozambic, Brazilia, Angola, Africa de Sud, Spania, Canada ceea ce permite realizarea a peste 1100 de întâlniri între companiile portugheze şi cele internaţionale.
Mai multe detalii despre eveniment puteţi găsi accesând pagina web: http://en.business.nersant.pt/ 

În perioada 22-24 noiembrie 2015 Asociaţia Portugheză pentru Industrie (AIP) va organiza la centrul său expoziţional din Lisabona (FIA) o nouă ediţie a „Târgului Alimentaria, Horexpo & Tecnoalimentaria 2015”. Evenimentul reprezintă cea mai mare platformă de business din Portugalia destinată industriei HORECA.

Datorită poziţiei strategice a Portugaliei faţă de Europa, Africa şi America de Sud, această manifestare expoziţională poate reprezenta pentru companiile româneşti un mijloc de acces pe piaţa portugheză şi o punte către potenţiali clienţi din ţări cu puternice influenţe portugheze precum Brazilia, Angola, Cap Verde sau Mozambic.

Mai multe detalii despre eveniment găsiţi în Anexa 2 ataşată informării.
Persoana de contact din cadrul CCIR este dl Petru Saca, Consilier Biroul Relaţii Externe, tel:

+ 40374 474 359 sau e-mail petru.saca@ccir.ro
Asia de Sud şi de Est
Coreea de Sud
În perioada 27-28 octombrie 2015 se va desfăşura în Seul „Forumul European Eco- Inovarea”. Evenimentul este organizat de Comisia Europeană şi Ministerul Mediului din Republica Coreea în cooperare cu Institutul industriei şi tehnologiei de mediu Coreea (KEITI), ASEM IMM Eco-Innovation Center (ASEIC) şi sprijinul Camerei Europene de Comerţ din Coreea (ECCK). 
Eco-inovarea contribuie la o eficienţă mai mare a utilizării resurselor în modelele de producţie şi de consum şi are ca rezultat o creştere a competitivităţii pentru întreprinderile inovatoare. Cu toate acestea, întreprinderile eco-inovatoare întâmpină provocări la intrarea pe pieţele existente şi în dezvoltarea de noi pieţe, ele trebuind să convingă investitorii şi clienţii potenţiali de faptul că produsele lor sunt viabile economic şi ecologic. În acest scop companiile trebuie să găsească noi parteneri de afaceri şi să dezvolte noi modele de afaceri, adaptând soluţiile-tehnologice la condiţiile diferite din aceste ţări.

Forumul va prezenta abordări de colaborare între Europa şi Asia pentru facilitarea accesului  pe piaţă, în special pentru IMM-uri şi soluţii eco-inovatoare.

Evenimentul va cuprinde:o sesiune introductivă privind mediul de afaceri din Coreea, luni, 26 octombrie (seara), conferinţă de o zi, marţi 27 octombrie,  sesiune de B2B matchmaking şi vizită la Eco-Expo Coreea 2015 miercuri 28 octombrie.

Pentru mai multe detalii puteţi accesa pagina web:

http://ec.europa.eu/environment/ecoinnovation2015/2nd_forum/index_en.html
În perioada 22-26 octombrie 2015 va fi organizată la Jeonju, în Coreea a 13-a ediţie a evenimentului „Jeonju Internaţional Fermented Food Exp 2015”(IFFE 2015), care se adresează producătorilor internaţionali de produse alimentare fermentate. Organizatorii acestui eveniment sunt Guvernul local Jeonju şi compania specializată de evenimente promoţionale IFFE. Târgul va avea loc pe o suprafaţă de 15 000 metri pătraţi, într-un spaţiu special amenajat din împrejurimile stadionului din Jeonju. Se estimează participarea la eveniment a peste 350 de companii din peste 20 de ţări. La ediţia din anul 2014 s-au înregistrat 320 000 de vizitatori.
În urma demersurilor efectuate de către reprezentantul BPCE Seoul, partea coreeană şi-a manifestat disponibilitatea de a oferi un stand gratuit de informare Ambasadei României, cu o suprafaţă de 9 metri pătraţi pentru perioada 22-23 octombrie 2015. Companiile din România interesate să participe la această manifestare au posibilitatea de a expune gratuit în standul Ambasadei. Menţionăm că BPCE Seoul poate acorda asistenţă firmelor româneşti participante şi reprezenta companiile care vor trimite doar materiale promoţionale şi nu vor avea reprezentanţi la manifestare.
Pentru mai multe informaţii persoana de contact din cadrul CCIR este dl Răzvan Roşu, Şef Birou Relaţii Externe, tel: +4037 4 474 360 sau e-mail razvan.rosu@ccir.ro
India
În perioada 5-6 octobrie 2015 se va desfăşura în oraşul Bangalore ,centru al  industriei informatice şi de telecomunicaţii din India,  ediţia a doua a „Forumului de afaceri India – Europa Centrală”.

Evenimentul este organizat de către Federaţia Indiană a Camerelor de Comerţ şi Industrie( FICCI).
Ediţia din acest an a Forumului de afaceri are ca obiectiv crearea unui spaţiu propice şi atractiv de discuţii, dezbateri, care să reunească oamenii de afaceri şi reprezentanţii instituţiilor economice din India cu cei ai ţărilor aflate în zona Europei Centrale şi de Est în vederea lărgirii, consolidării şi dezvoltării relaţiilor economice bilaterale. Evenimentul va cuprinde conferinţe de afaceri, sesiuni sectoriale, sesiune dedicate ţărilor participante, mese rotunde şi întâlniri B2B.

Domeniile de interes pe care se concentrează acest Forum sunt următoarele :IT & C, infrastructura şi “oraşele inteligente”, industria prelucrătoare, energia regenerabilă, industria farmaceutică, industria pentru protecţia mediului înconjurător, agricultura, industria alimentară şi prelucrarea alimentelor.
Mai multe detalii despre eveniment pot fi accesate pe website-ul: www.icebf.in şi în Anexa 3 a acestei informări.
În perioada 14-27 noiembrie 2015 va avea loc la centrul expoziţional Pragati Maidan din New Delhi, India cea dea 35-a ediţie a Târgului Internaţional „India International Trade Fair 2015- IITF”, cea mai importantă şi reprezentativă manifestare expoziţională, multisectorială şi de larg consum din India.
Evenimentul se va concentra pe promovarea produselor industriale, agricole, infrastructură, servicii şi în general produse de larg consum, fiind o platformă extrem de utilă pentru promovarea firmelor producătoare, importatoare şi exportatoare, care doresc să desfăşoare activităţi economice pe piaţa indiană.
Ediţia din acest an îşi propune să atragă în principal investiţii în India, tema generală a evenimentului fiind „Made in India”. În paralel se va pune accentul şi pe componenta de business, în special pe întâlnirile B2B, primele cinci zile ale acestei expoziţii fiind dedicate exclusiv mediului de afaceri. La eveniment sunt aşteptaţi peste 6500 de expozanţi, 300 de delegaţii internaţionale din peste 60 de ţări, 25 de ţări cu pavilion naţional şi peste 50 000 de vizitatori. La ediţia din anul 2014 au participat 6800 expozanţi şi peste 1 milion de vizitatori, din care 45 000 au fost oameni de afaceri. 
Pentru mai multe detalii şi informaţii puteţi accesa website-ul:www.iitf.in sau www.itpo.gov.in
Persoana de contact din cadrul CCIR este dl Răzvan Roşu, Şef Birou Relaţii Externe, tel: +4037 4 474 360 sau e-mail razvan.rosu@ccir.ro
Orientul Apropiat şi Mijlociu

Emiratele Arabe

În perioada 04-06 octombrie 2015 va avea loc în Dubai a 18-a ediţie a Expoziţiei Internaţionale Wetex cu tema “Enabling Sustainble Smart Solutions”, susţinută de Consiliul Suprem al Energiei şi Guvernului din Dubai.
Expoziţia Wetex este organizată din anul 1999 şi este cea mai mare expoziţie de profil din regiune. Wetex oferă o platformă unică concentrându-se pe întreg spectrul de apă, energie şi mediu.
Wetex 2016 va lansa pe piaţă Solar Zone, dedicată celei mai noi tehnologii şi proiecte solare, ghidând industria solară din regiune. Evenimentul reuneşte profesionişti şi experţi, oameni de decizie din guvernare şi ministere, investitori, furnizori şi cumpărători atât din domeniul public cât şi din sectorul privat din energie, apă, mediu şi tehnologii regenerabile. La eveniment se preconizează participarea a peste 40 de ţări şi 1600 de companii. Pentru mai multe detalii puteţi accesa website-ul: www.wetex.ae
Persoana de contact din cadrul CCIR este dl Răzvan Roşu, Şef Birou Relaţii Externe, tel: +4037 4 474 360 sau e-mail razvan.rosu@ccir.ro
Sperăm ca aceste informaţii să se bucure de interesul agenţilor economici din judeţul dumneavoastră, cărora avem rugămintea de a le transmite informaţiile sus-menţionate.
Vă mulţumim pentru colaborare.
Cu consideraţie,

Secretar General
Traian Caramanian

[image: image3.png]Camera de Comert si Industrie a Romaniei
CCIR Business Center — Bd. Octavian Goga nr. 2, Sector 3, Bucuresti, 030982, Romania
Tel: 021.319.00.93 / Fax: 021.319.00.92
e-mail: ccir@ccir.ro
WWW.CCIr.ro




[image: image1.png]Camera de Comert i Industrie a Romaniel
Bd. Octavian Goga nr. 2, Sector 3, Bucuresti, 030982, Romania
Tel: 021.319.00.93 / Fax: 021.319.00.92
e-mail: ccir@ccir.ro
WWW._CCIr.ro





[image: image1.png][image: image2.png][image: image3.png]